cyanic-selkie/wikianc huggingface dataset:
ซิ่นลายโส้
ซิ่นลายโส้ เป็นละครโทรทัศน์ไทย ผลิตโดย เดอะ วัน เอ็นเตอร์ไพรส์ - รีไมน์ เค เค้าโครงเรื่องโดย มิกิ ยามาโตริ, พิมพ์มาดา พัฒนอลงกรณ์ , นิพนธ์ ผิวเณร เขียนโดย มิกิ ยามาโตริ , พิมพ์มาดา พัฒนอลงกรณ์ นำแสดงโดย กรณ์ ศิริสรณ์ , รุ่งรัตน์ เหม็งพานิช , ภูธเนศ หงษ์มานพ , ณัฐริกา ธรรมปรีดานันท์ , เต๋า ภูศิลป์ , อินทิรา โมราเลส , โตโต้ ธนเดช เรื่องนี้ใช้วิธีถ่ายทำไปพร้อม ๆ กับออกอากาศ เช่น "โรงทอผ้าแม่จันทร์ศรี" ปะทะ "งานทุ่งศรีเมือง" กำกับการแสดงโดย รอน บรรจงสร้าง , อลินดาร์ พีรเกตุ , โกวิทย์ วาจาสิทธิ์
เรตติ้ง
การตอบรับของละครเรื่องนี้ทั้งหมด 50 ตอนที่ได้ออกอากาศไป (เมื่อวันที่ 19 ตุลาคม พ.ศ. 2565 - วันที่ 27 ธันวาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 5.57
การเลือกตั้งนายกองค์การบริหารส่วนจังหวัดอุบลราชธานี พ.ศ. 2563
'''การเลือกตั้งนายกองค์การบริหารส่วนจังหวัดอุบลราชธานี พ.ศ. 2563''' เป็นการเลือกตั้งผู้นำฝ่ายบริหารขององค์การบริหารส่วนจังหวัดอุบลราชธานี หรือ นายก อบจ. อุบลราชธานี ครั้งที่ 4 การเลือกตั้งครั้งนี้เป็นการเลือกตั้งนายกองค์การบริหารส่วนจังหวัดอุบลราชธานีครั้งแรก ภายใต้พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562
การเลือกตั้งจัดขึ้นเมื่อวันที่ 20 ธันวาคม พ.ศ. 2563 คู่ขนานไปกับการเลือกตั้งสมาชิกสภาองค์การบริหารส่วนจังหวัดอุบลราชธานี
ผลการเลือกตั้งปรากฏว่า กานต์ กัลป์ตินันท์ ผู้สมัครสังกัดพรรคเพื่อไทย เอาชนะ เชิดศักดิ์ โภคกุลกานนท์ ผู้สมัครสังกัดกลุ่มอุบลคนดี (ได้รับการสนับสนุนจากพรรคพลังประชารัฐ) ซึ่งได้คะแนนเสียงมาเป็นอันดับสอง
วัดฝั่งคลอง
วัดฝั่งคลอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะหวาย อำเภอปากพลี จังหวัดนครนายก พื้นที่ที่ตั้งวัด 5 ไร่ 1 งาน 9 ตารางวา มีที่ธรณีสงฆ์ แปลง 33 ไร่ 1 งาน 44 ตารางวา ปัจจุบัน พระครูวิริยานุโยค (สมบัติ บุญประเสริฐ) เป็นเจ้าอาวาส
วัดฝั่งคลอง เดิมเรียกกันว่า วัดฮิมคลอง ซึ่งเป็นสำเนียงไทยพวน เพราะตั้งอยู่ริมคลองท่าแดง ผู้สร้างวัดมาจากชาวบ้าน 12 ครัวเรือน ที่แยกออกมาจากบ้านท่าแดง แล้วอพยพมาตั้งบ้านเรือนขึ้นชื่อบ้านฝั่งคลอง และได้สร้างวัดโดยมีพระอาจารย์อุนกับพระอาจารย์สิม เป็นหัวหน้าจัดสร้าง และเรียกวัดที่สร้างขึ้นใหม่นี้ว่า "วัดฝั่งคลอง" ตามชื่อหมู่บ้าน สร้างเมื่อ 13 เมษายน พ.ศ. 2400 ได้รับพระราชทานวิสุงคามสีมา วันที่ 10 พฤศจิกายน พ.ศ. 2457 ต่อมาเมื่อ พ.ศ. 2478 พระครูวิริยานุโยค (เพียร พีระพันธุ์) เป็นเจ้าอาวาสและโองการศึกษาอำเภอ ได้สร้างโรงเรียน (วัฒนาคมวิทยา) วัดฝั่งคลอง  เป็นโรงเรียนมัธยมแห่งแรกของอำเภอปากพลี
อาคารกุฏิสงฆ์ชั้นล่าง เป็นพิพิธภัณฑ์ไทยพวน จัดแสดงนิทรรศการสถาบันชาติ ศาสนา พระมหากษัตริย์ ที่ชาวไทยพวนเข้ามาพึ่งพระบรมโพธิสมภาร จัดแสดงนิทรรศการมรดกภูมิปัญญาทางวัฒนธรรม โดยจัดแสดงองค์ความรู้เกี่ยวกับมรดกภูมิปัญญาทางวัฒนธรรมของชุมชุนไทยพวนในอำเภอปากพลี
วัดโรงช้าง (จังหวัดสุพรรณบุรี)
วัดโรงช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาขาว อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 21 ไร่ 2 งาน 41 ตารางวา ปัจจุบันพระครูสังฆรักษ์สมจิตร ปฺญญาวุโธ (ผลิศร) เป็นเจ้าอาวาส
วัดโรงช้างตั้งวัดเมื่อ พ.ศ. 2473 ได้รับพระราชทานวิสุงคามสีมา เมื่อ พ.ศ. 2490 ไม่ทราบประวัติความเป็นมาที่แน่ชัด เคยมีเจดีย์อยู่ 3 องค์ไม่เหลือร่องรอยให้ศึกษาได้ ปัจจุบันสิ้นสภาพโบราณสถานแล้ว
วัดเกาะหวาย
วัดเกาะหวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะหวาย อำเภอปากพลี จังหวัดนครนายก
วัดเกาะหวายตั้งอยู่ในชุมชนชาวไทยพวนที่อพยพมาจากเวียงจันทน์เมื่อประมาณ พ.ศ. 2338 ตั้งเป็นวัดเมื่อ พ.ศ.2376 ที่ชื่อว่าวัดเกาะหวายเพราะะแต่เดิมพบหวายจำนวนมาก วัดได้รับพระราชทานวิสุงคามสีมาเมื่อ 24 มรกราคม พ.ศ. 2500
อาคารเสนาสนะที่สำคัญ ได้แก่ อุโบสถหลังเก่าซึ่งปัจจุบันได้รื้อและสร้างใหม่เป็นวิหาร ประดิษฐาน หลวงพ่ออายาติก มีการบูรณปฏิสังขรณ์วิหารเมื่อ พ.ศ. 2535 แต่เดิมอุโบสถมีลายปูนปั้นเกี่ยวกับประเพณีของไทยพวน ฯลฯ บริเวณด้านหลังอุโบสถมีการเก็บรักษาโบราณวัตถุ ได้แก่ พระพุทธรูป บานประตูเก่า พระพุทธรูปในวิหาร (อุโบสถเก่า) หล่อด้วยทองเหลือง และมีพระพุทธรูปเก่าแก่สร้างก่อน พ.ศ. 2431 อยู่ในวิหาร 3 องค์ นอกจากนี้วัดยังมีพระพุทธบาทจำลอง สร้างหลัง พ.ศ. 2431 โดยชาวบ้านสร้าง และมีเจดีย์ย่อมุมศิลปะรัตนโกสินทร์ มีการบูรณะซ่อมแซมองค์เจดีย์ใหม่ เดิมยอดเจดีย์มีบาตรพระจำลองประดับอยู่ และฐานยอดเจดีย์เป็นบัวกลุ่ม มีการทาสีทับองค์เจดีย์และฐานชาวบ้านเรียกว่าพระธาตุ บรรจุของขลังและพระพุทธรูป สร้างมาประมาณ 100 ปี ในสมัยหลวงพ่อทองจันทร์ทองเป็นเจ้าอาวาส
ทนายพันวอน
ทนายพันวอน เป็นละครชุดทางโทรทัศน์เกาหลีใต้ บทละครชุดได้รับรางวัลชนะเลิศที่งานประกวดบทประพันธ์เอสบีเอส 2015 โดย ชเว ซู-จิน และ ชเว ชัง-ฮวัน ออกอากาศทางเอสบีเอสทีวี ตั้งแต่วันที่ 23 กันยายน ค.ศ. 2022 ทุกวันศุกร์และวันเสาร์ เวลา 22:00 น. (ตามเวลาท้องถิ่น) นำแสดงโดย นัมกุง มิน และ คิม จี-อึน ละครชุดเล่าเรื่องของทนายความที่มากความสามารถแต่เรียกค่าทนายเพียงแค่ 1,000 วอน
การผลิต
ฝ่ายละครโทรทัศน์ของเอสบีเอส สตูดิโอเอส เป็นผู้วางแผนและผลิตละครชุด ในวันที่ 18 สิงหาคม ค.ศ. 2022 มีการเผยแพร่ภาพการอ่านบท
มังงะ
มังงะ เป็นคำภาษาญี่ปุ่นสำหรับเรียกการ์ตูนช่อง สำหรับภายนอกประเทศญี่ปุ่น คำนี้ถูกใช้เรียกการ์ตูนช่องที่มาจากญี่ปุ่น มังงะพัฒนามาจากอุคิโยเอะและจิตรกรรมตะวันตก และเริ่มคงรูปแบบที่เป็นอยู่ในปัจจุบันตั้งแต่หลังสงครามโลกครั้งที่สอง
มังงะที่ได้รับความนิยมสูงมักถูกนำไปสร้างเป็นอนิเมะ ละครโทรทัศน์ เนื้อหาของมังงะเหล่านั้นมักถูกดัดแปลงเพื่อให้เหมาะสมต่อการแพร่ภาพทางโทรทัศน์และเพื่อให้ถูกรสนิยมของผู้ชมทั่วไปมากขึ้น
ประวัติ
มังงะพัฒนามาจากการผสมผสานศิลปะการวาดภาพแบบอุคิโยเอะกับจิตรกรรมตะวันตก ความพยายามของญี่ปุ่นที่จะพัฒนาตัวเองให้ทันกับมหาอำนาจตะวันตกในช่วงปลายศตวรรษที่ 19 ผลักดันให้ญี่ปุ่นนำเข้าวัฒนธรรมตะวันตกหลาย ๆ รูปแบบ รวมทั้งการจ้างศิลปินตะวันตกมาสอนศิลปินญี่ปุ่นเกี่ยวกับองค์ประกอบพื้นฐานทางศิลปะ เช่น เส้น รูปทรง และสี ซึ่งการวาดภาพแบบอุคิโยเอะไม่ให้ความสำคัญเนื่องจากคิดว่าความรู้สึกโดยรวมของภาพสำคัญกว่า อย่างไรก็ดี มังงะที่เป็นที่รู้จักกันในปัจจุบันเริ่มก่อตัวเป็นรูปเป็นร่างในช่วงหลังสงครามโลกครั้งที่สองหลังจากที่รัฐบาลญี่ปุ่นถูกสหรัฐอเมริกาบังคับให้เปิดเสรีภาพแก่สื่อมวลชน
ในศตวรรษที่ 21 คำว่ามังงะเปลี่ยนความหมายเดิมมาหมายถึงหนังสือการ์ตูน อย่างไรก็ดีคนญี่ปุ่นมักใช้คำนี้เรียกหนังสือการ์ตูนสำหรับเด็ก ส่วนหนังสือการ์ตูนทั่วไปใช้คำว่า コミックス (คอมิกส์) ซึ่งเป็นคำทับศัพท์ของ comics ในภาษาอังกฤษ ในประเทศที่พูดภาษาอังกฤษ มังงะ (manga) ถูกใช้เรียกหนังสือการ์ตูนจากประเทศญี่ปุ่น ส่วนในประเทศไทยการใช้คำว่ามังงะยังไม่เป็นที่แพร่หลายนัก
มังงะมีความสำคัญวัฒนธรรมญี่ปุ่นและได้รับการยอมรับจากคนญี่ปุ่นว่าเป็นวิจิตรศิลป์และวรรณกรรมรูปแบบหนึ่ง มังงะในปัจจุบันถูกวิพากษ์วิจารณ์จากกลุ่มอนุรักษนิยมทั้งในญี่ปุ่นและต่างประเทศอย่างกว้างขวางว่ามีความรุนแรงและเนื้อหาทางเพศปะปนอยู่มาก อย่างไรก็ดี ประเทศญี่ปุ่นก็ยังไม่มีกฎหมายจัดระเบียบมังงะ เว้นแต่กฎหมายคลุมเครือฉบับหนึ่งที่กล่าวทำนองว่า "ห้ามผู้ใดจัดจำหน่ายสื่อที่ขัดต่อความดีงามของสังคมจนเกินไป" เท่านั้น นักวาดการ์ตูนในญี่ปุ่นจีงมีเสรีภาพที่จะเขียนมังงะที่มีเนื้อหาทุกแนวสำหรับผู้อ่านทุกกลุ่ม
ลักษณะเฉพาะตัวของมังงะ
รูปในมังงะส่วนใหญ่จะเน้นเส้นมากกว่ารูปทรงและการให้แสงเงา การจัดช่องภาพจะไม่ตายตัวเหมือนการ์ตูนสี่ช่องหรือการ์ตูนช่องในหนังสือพิมพ์ การอ่านมังงะจะอ่านจากขวาไปซ้ายตามวิธีเขียนหนังสือแบบดั้งเดิมของญี่ปุ่น เป็นที่น่าสังเกตว่าตัวละครในมังงะมักจะดูเหมือนคนตะวันตกหรือไม่ก็มีนัยน์ตาขนาดใหญ่ ความใหญ่ของตากลายมาเป็นลักษณะเด่นของมังงะและอนิเมะตั้งแต่ยุคปี 1960 เมื่อเทะซึกะ โอะซะมุ ผู้เขียนเรื่องแอสโตรบอยซึ่งได้รับการยกย่องว่าเป็นบิดาของมังงะในปัจจุบัน เริ่มวาดตาของตัวละครแบบนั้น โดยเอาแบบมาจากตัวการ์ตูนของดิสนีย์ อย่างไรก็ดี ไม่ใช่ว่านักเขียนการ์ตูนทุกคนจะวาดตัวละครให้มีตาใหญ่เสมอไป มังงะนั้นจะถูกแยกจาก comic อย่างเด่นชัดเพราะเป็นการเขียนเทคนิกการถ่ายทำภาพยนตร์ (cinematic style) โดยผู้เขียนจะทำการเขียนภาพระยะไกลระยะใกล้ระยะประชิด เปลี่ยนมุมมองและตัดต่อเนื้อหาเรื่องราวอย่างฉับไวโดยใช้เส้น speed เพิ่มความเร็ว
การตีพิมพ์มังงะ
หนังสือการ์ตูนรายสัปดาห์ในญี่ปุ่นจะตีพิมพ์มังงะหลาย ๆ เรื่องพร้อมกัน โดยแต่ละเรื่องจะมีประมาณ 10 ถึง 40 หน้าต่อฉบับ หนังสือเหล่านี้มักจะตีพิมพ์โดยใช้กระดาษคุณภาพต่ำและมีจำนวนหน้าตั้งแต่ 200 ถึง 850 หน้า นอกจากนี้บางครั้งยังตีพิมพ์การ์ตูนจบในตอนและการ์ตูนสี่ช่อง มังงะเรื่องหนึ่ง ๆ อาจจะถูกตีพิมพ์อยู่หลายปีถ้าหากได้รับความนิยมสูง นักเขียนการ์ตูนส่วนใหญ่จะเริ่มต้นด้วยการเขียนการ์ตูนจบในตอนก่อนเพื่อสร้างชื่อเสียงให้ตัวเอง ซึ่งถ้าได้รับความนิยมก็จะได้เขียนมังงะเรื่องยาวต่อไป
หลังจากที่มังงะเรื่องหนึ่ง ๆ ถูกตีพิมพ์ไปได้ระยะหนึ่ง สำนักพิมพ์ก็จะรวบรวมมาตีพิมพ์เป็นหนังสือการ์ตูนรวมเล่ม (ญี่ปุ่น: ทังโคบง) โดยใช้กระดาษคุณภาพสูง เป็นประโยชน์ต่อผู้ที่ต้องการไล่ตามมังงะเรื่องที่กำลังตีพิมพ์อยู่หรือผู้ที่ไม่สะดวกกับการซื้อหนังสือการ์ตูนรายสัปดาห์ มังงะที่มีชื่อเสียงอาจจะถูกรวบรวมตีพิมพ์เป็นหนังสือการ์ตูน "ฉบับพิเศษ" ซึ่งอาจมีปกแข็ง พิมพ์ด้วยหมึกสามสี หรือมีจำนวนตอนมากกว่าหนังสือการ์ตูนรวมเล่มทั่วไป โดยมีนักสะสมเป็นกลุ่มเป้าหมาย นอกจากนี้มังงะเก่า ๆ ยังถูกนำมาตีพิมพ์ใหม่ด้วยกระดาษคุณภาพต่ำลงและจำหน่ายในราคาเล่มละประมาณ 100 เยนเพื่อแข่งกับมังงะมือสอง
มังงะโดยหลักแล้วจะแบ่งออกเป็นประเภทตามเพศและอายุของกลุ่มเป้าหมาย กล่าวคือหนังสือการ์ตูนสำหรับเด็กผู้ชาย (โชเน็น) และสำหรับเด็กผู้หญิง (โชโจะ) จะมีรูปหน้าปกต่างกันอย่างเห็นได้ชัดและไม่วางขายบนชั้นหนังสือเดียวกัน
นักเขียนการ์ตูนบางคนจะเพิ่มหน้าพิเศษเรียกว่า โอมาเกะ (แปลตรงตัวว่า "ของแถม") ลงในหนังสือการ์ตูนรวมเล่ม โอมาเกะมักจะเล่าการออกแบบตัวละครและฉาก มีภาพร่างมังงะ หรือไม่ก็เป็นมังงะหรือข้อเขียนอีกเรื่องที่ไม่เกี่ยวกับมังงะในเล่มเลย
โดจินชิคือมังงะที่ตีพิมพ์อย่างไม่เป็นทางการโดยผู้ติดตามมังงะ โดจินชิส่วนมากจะเขียนขึ้นโดยนำตัวละครและเนื้อเรื่องจากมังงะที่วางขายอยู่ในตลาดมาแต่งเติม หรือไม่ก็เขียนเนื้อเรื่องขึ้นมาใหม่แต่ยังใช้ตัวละครเดิมอยู่ ปัจจุบันในญี่ปุ่นมีบริษัทรวบรวมโดจินชิของมังงะ อนิเมะ หรือเกมที่มีชื่อเสียงมาตีพิมพ์เป็นหนังสือการ์ตูน และมีร้านการ์ตูนจำนวนหนึ่งที่ขายแต่โดจินชิ คอมิเก็ตเป็นเทศกาลขายตรงโดจินชิขนาดใหญ่ที่จัดขึ้นปีละสองครั้ง โดยมีศิลปินเข้าร่วมงานถึงกว่า 10,000 กลุ่มและมีผู้เข้าชมงานแต่ละครั้งไม่ต่ำกว่า 400,000 คน
มังงะนอกประเทศญี่ปุ่น
เนื่องจากมังงะในประเทศญี่ปุ่นเขียนจากขวาไปซ้าย เวลาที่มังงะถูกแปลเป็นภาษาอื่น รูปภาพจะถูกกลับให้อ่านได้จากซ้ายไปขวา อย่างไรก็ดีนักเขียนการ์ตูนหลายคนไม่พอใจกับการกลับภาพและขอให้สำนักพิมพ์ในต่างประเทศตีพิมพ์มังงะให้อ่านจากขวาไปซ้ายเหมือนต้นฉบับ ในปัจจุบัน สำนักพิมพ์ต่าง ๆ ตีพิมพ์มังงะให้อ่านจากขวาไปซ้ายมากขึ้น เนื่องจากต้องการแสดงความเคารพต่อศิลปิน ผนวกกับเสียงเรียกร้องจากนักอ่านมังงะ หรือไม่ก็เป็นเพราะไม่ได้รับลิขสิทธิ์อย่างเต็มที่จากสำนักพิมพ์ หมายถึง สำนักพิมพ์อาจไม่ได้รับอนุญาตจากทางบริษัทต้นสังกัดให้กลับด้านการ์ตูนให้เป็นซ้ายไปขวาได้
ในสหรัฐอเมริกา ธุรกิจมังงะยังมีขนาดเล็ก โดยเฉพาะเมื่อเทียบกับธุรกิจอนิเมะซึ่งประสบความสำเร็จอย่างสูง บริษัทตีพิมพ์มังงะที่มีชื่อเสียงในอเมริกาบริษัทหนึ่งคือ วิซมีเดีย (Viz Media) ซึ่งตีพิมพ์มังงะของโชงะกุกังและชูเอฉะ เช่น อีวานเกเลียน ดราก้อนบอล เทนจิกับเพิ่อนต่างดาว ซามุไรพเนจร คนเก่งทะลุโลก เกมกลคนอัจฉริยะ และผลงานของ รุมิโกะ ทากาฮาชิ หลาย ๆ เรื่อง อีกบริษัทหนึ่งคือ โตเกียวป๊อป (TOKYOPOP) ซึ่งใช้การพิมพ์มังงะโดยคงวิธีการอ่านแบบญี่ปุ่นไว้เป็นจุดขาย และได้รับการยกย่องว่าเป็นผู้สร้างความนิยมมังงะในอเมริกา โดยเฉพาะในกลุ่มเด็กวัยรุ่นหญิง อย่างไรก็ดียังมีนักวิจารณ์บางกลุ่มกล่าวว่าทางบริษัทเน้นปริมาณมากกว่าคุณภาพ แปลได้ใจความไม่ตรงกับต้นฉบับ และภาษาที่ใช้ (หลังจากการแปลแล้ว) ค่อนข้างหยาบคาย
ฝรั่งเศสมีตลาดมังงะที่แข็งแรงและมีความหลากหลาย มังงะหลายเรื่องที่ตีพิมพ์ในฝรั่งเศสอยู่ในแนวที่ไม่ค่อยได้รับความนิยมนอกประเทศญี่ปุ่นนัก เช่น ดราม่าสำหรับผู้ใหญ่ หรือมังงะแนวทดลองต่าง ๆ นักเขียนการ์ตูนอย่าง จิโระ ทานิกุชิ ซึ่งแทบไม่มีคนรู้จักในประเทศอื่น มีชื่อเสียงอย่างมากในฝรั่งเศส สาเหตุหนึ่งที่มังงะได้รับความนิยมอย่างสูงในฝรั่งเศสคือความที่ฝรั่งเศสมีตลาดการ์ตูนเชื้อชาติฝรั่งเศสอยู่ก่อนแล้ว
สำนักพิมพ์ชวงยีตีพิมพ์มังงะเป็นภาษาอังกฤษและภาษาจีนในสิงคโปร์ และส่งออกหนังสือการ์ตูนภาษาอังกฤษส่วนหนึ่งไปยังออสเตรเลียและนิวซีแลนด์
สแกนเลชันเป็นการเผยแพร่มังงะทางอินเทอร์เน็ตรูปแบบหนึ่ง โดยทั่วไปแล้วผู้ติดตามมังงะจำนวนหนึ่งจะรวมตัวกันสแกนมังงะที่ยังไม่ถูกซื้อลิขสิทธิ์ในประเทศของตน แปล เปลี่ยนข้อความให้เป็นภาษาใหม่ และเปิดให้ผู้ใช้อินเทอร์เน็ตคนอื่นดาวน์โหลดโดยไม่เสียค่าใช้จ่ายผ่านทางไออาร์ซีหรือบิททอร์เรนท์ กลุ่มสแกนเลชันส่วนใหญ่ขอให้ผู้อ่านหยุดแจกจ่ายมังงะของตนและซื้อหนังสือการ์ตูนที่ถูกกฎหมาย อย่างไรก็ดียังเป็นที่วิตกกันว่าการแจกจ่ายมังงะที่ถูกซื้อลิขสิทธิ์แล้วจะไม่จบลงง่าย ๆ
ประเภทของมังงะ
ประเภทของมังงะที่จะกล่าวถึงต่อไปนี้สามารถนำไปใช้กับอนิเมะ, ละครโทรทัศน์และเกมได้ด้วย
6 เมษายน
วันที่ 6 เมษายน เป็นวันที่ 96 ของปี (วันที่ 97 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 269 วันในปีนั้น
ถนนสหกรณ์
ถนนสหกรณ์ (Thanon Sahakon) หรือ ทางหลวงแผ่นดินหมายเลข 3423 สายสมุทรสาคร - โคกขาม, ถนนกิจมณี เป็นถนนขนาด 4 ช่องจราจรสวนทาง เริ่มต้นจากสะพานมหาชัย (ข้ามคลองมหาชัย) ตำบลมหาชัย อำเภอเมืองสมุทรสาคร จังหวัดสมุทรสาคร ผ่านวิทยาลัยพลศึกษาสมุทรสาคร หมู่บ้านมหาชัยเมืองทอง ถึงทางแยกโค้งยายขาว เลี้ยวซ้ายขนานไปกับคลองพิทยาลงกรณ์ สิ้นสุดที่วัดสหกรณ์โฆษิตาราม ตำบลโคกขาม อำเภอเมืองสมุทรสาคร จังหวัดสมุทรสาคร ระยะทางรวม 7.137 กิโลเมตร อยู่ในความควบคุมของหมวดการทางสมุทรสาครที่ 2 แขวงการทางสมุทรสาคร ยกเว้นในช่วง 200 เมตรแรกอยู่ในความควบคุมของเทศบาลนครสมุทรสาคร จากจุดดังกล่าวจะมีเส้นทางซึ่งอยู่ในความควบคุมของสำนักงานทางหลวงชนบทสมุทรสาคร ต่อเนื่องไปยังถนนเลียบคลองพิทยาลงกรณ์และถนนบางขุนเทียนชายทะเล เขตบางขุนเทียน กรุงเทพมหานคร
แอฟริกาคัพออฟเนชันส์ รุ่นอายุไม่เกิน 23 ปี 2023
แอฟริกาคัพออฟเนชันส์ รุ่นอายุไม่เกิน 23 ปี 2023 เป็นการแข่งขันฟุตบอลชิงแชมป์แห่งชาติแอฟริการุ่นอายุไม่เกิน 23 ปี ครั้งที่ 4 ซึ่งเป็นการแข่งขันฟุตบอลชิงแชมป์แห่งชาติแบบจำกัดอายุที่จัดทุก 4 ปี ซึ่งจัดโดยสมาพันธ์ฟุตบอลแห่งแอฟริกา (CAF) สำหรับทีมชาติชายอายุต่ำกว่า 23 ปี ของทวีปแอฟริกา โดยโมร็อกโกจะเป็นเจ้าภาพในเดือนมิถุนายน พ.ศ. 2566
เช่นเดียวกับครั้งก่อนหน้า ทัวร์นาเมนต์นี้ทำหน้าที่เป็นรอบคัดเลือกของทวีปแอฟริกาสำหรับการแข่งขันฟุตบอลโอลิมปิก โดยมี 3 ทีมอันดับแรกของทัวร์นาเมนต์ที่ผ่านเข้ารอบสำหรับการแข่งขันฟุตบอลชายโอลิมปิกฤดูร้อน 2024 ที่ปารีส
อียิปต์เป็นแชมป์ของการแข่งขันครั้งก่อน
การคัดเลือก
โมร็อกโกผ่านเข้ารอบโดยอัตโนมัติในฐานะเจ้าภาพ ขณะที่อีก 7 โควตาที่เหลือจะถูกตัดสินโดยรอบคัดเลือก
ทีมที่ผ่านเข้ารอบ
แปดทีมต่อไปนี้ผ่านการคัดเลือกสำหรับการแข่งขันรอบสุดท้าย
IT
IT สามารถหมายถึง
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023
เช่นเดียวกับการแข่งขันชิงแชมป์รุ่นอายุไม่เกิน 21 ก่อนหน้าที่จัดขึ้นหนึ่งปีก่อนการแข่งขันกีฬาโอลิมปิก ทัวร์นาเมนต์นี้จะทำหน้าที่เป็นรอบคัดเลือกของยุโรปสำหรับการแข่งขันฟุตบอลโอลิมปิก นอกจากฝรั่งเศสที่ผ่านเข้ารอบโดยอัตโนมัติในฐานะเจ้าภาพโอลิมปิก ทีมที่เข้าร่วมมีสิทธิ์จะแข่งขันเพื่อคัดเลือกการแข่งขันฟุตบอลชายของโอลิมปิกฤดูร้อน 2024 ที่ปารีส ซึ่งพวกเขาจะเป็นตัวแทนของทีมชาติที่มีอายุต่ำกว่า 23 ปี โดยอนุญาตให้มีผู้เล่นอายุเกินได้ไม่เกินสามคน
ทีมชาติเยอรมนีเป็นแชมป์ครั้งก่อนหน้า
รอบแบ่งกลุ่ม
ผู้ชนะของกลุ่มและรองชนะเลิศเข้าสู่รอบก่อนรองชนะเลิศ
รอบแพ้คัดออก
ในรอบแพ้คัดออก, การต่อเวลาพิเศษ และ การดวลลูกโทษ คือใช้ในการตัดสินหาผู้ชนะในกรณีที่จำเป็น. ในฐานะที่ ฝรั่งเศส เข้ารอบในฐานะเจ้าภาพและ อังกฤษ คือไม่มีสิทธิ์ได้รับสำหรับ โอลิมปิกฤดูร้อน 2024, ผลการแข่งขันของพวกเขาคือใช้ในเพื่อตัดสินว่าจะต้องมีแมตช์การแข่งขันโอลิมปิกเพลย์ออฟหรือไม่และใครจะเข้าร่วม.
รอบรองชนะเลิศ
ในฐานะที่ อังกฤษ ทะลุเข้ามาถึงรอบรองชนะเลิศและฝรั่งเศสไม่ได้เข้ามา, ผู้เข้ารอบรองชนะเลิศอื่นๆ ทั้งหมด ที่ผ่านเข้ารอบสำหรับ โอลิมปิกฤดูร้อน 2024 โดยไม่ได้คำนึงถึงผลการแข่งขัน.
สโมสรฟุตบอลบาร์เซโลนาในฤดูกาล 2022–23
สโมสรฟุตบอลบาร์เซโลนาในฤดูกาล 2022–23 เป็นฤดูกาลที่ 123 ของสโมสรและเป็นฤดูกาลที่ 92 ที่ได้อยู่บนลีกสูงสุดของสเปน นอกเหนือไปจากลีกในประเทศ บาร์เซโลนาจะมีส่วนร่วมในแต่ละครั้งของฤดูกาลนี้ของโกปาเดลเรย์, ซูเปร์โกปาเดเอสปัญญา, ยูฟ่าแชมเปียนส์ลีก และยูฟ่ายูโรปาลีก
ทีมหลัก
!colspan="12" style="background:#26559B; color:#FFF000; " | ผู้รักษาประตู
!colspan="12" style="background:#26559B; color:#FFF000; " | กองกลาง
!colspan="12" style="background:#26559B; color:#FFF000; " | กองหน้า
ภาพรวมการย้าย
ค่าตัวที่ไม่เปิดเผยราคาจะไม่นับอยู่ในยอดรวมในการซื้อขาย.
รายจ่าย ฤดูร้อน: ▼ €158,000,000
ฤดูหนาว: ▼ €00,000,000
รวม: ▼ €158,000,000
รายรับ ฤดูร้อน: ▲ €40,000,000
ฤดูหนาว: ▲ €4,000,000
รวม: ▲ €44,000,000
ผลรวมสุทธิ ฤดูร้อน: ▼ €118,000,000
รวม: ▼ €114,000,000
นัด
โปรแกรมการแข่งขันลีกได้ประกาศไว้เมื่อวันที่ 23 มิถุนายน ค.ศ. 2022
รอบแบ่งกลุ่ม
การจับสลากสำหรับรอบแบ่งกลุ่มได้จัดขึ้นในวันที่ 25 สิงหาคม ค.ศ. 2022
สถิติผู้เล่น
!colspan=16 style="background:#26559B; color:#FFF000; "|ผู้รักษาประตู
!colspan=16 style="background:#26559B; color:#FFF000; "|กองหลัง
!colspan=16 style="background:#26559B; color:#FFF000; "|กองกลาง
!colspan=16 style="background:#26559B; color:#FFF000; "|กองหน้า
! colspan=16 style="background:#26559B; color:#FFF000; " text-align:center| ผู้เล่นที่ออกไประหว่างฤดูกาล แต่เคยได้ลงสนาม
!colspan=16 style="background:#26559B; color:#FFF000; "|เข้าประตูตัวเอง (4)
แฮท-ทริคส์
(H) – เหย้า; (A) – เยือน
ฟุตบอลชิงแชมป์คอนคาแคฟ รุ่นอายุไม่เกิน 20 ปี 2022
การแข่งขันฟุตบอลชิงแชมป์คอนคาแคฟ รุ่นอายุไม่เกิน 20 ปี 2022 เป็นการแข่งขันฟุตบอลชิงแชมป์คอนคาเคฟ รุ่นอายุไม่เกิน 20 ปี ครั้งที่ 7 (จะเป็นครั้งที่ 28 หากรวมการแข่งขันทั้งหมด) การแข่งขันฟุตบอลชายระดับนานาชาติที่อายุต่ำกว่า 20 ปี จัดโดยสมาพันธ์ฟุตบอลอเมริกาเหนือ อเมริกากลาง และแคริบเบียน จัดขึ้นที่ประเทศฮอนดูรัส ในเมืองซานเปโดรซูลา และเตกูซิกัลปา
เมื่อวันที่ 16 กันยายน พ.ศ. 2564 มีการประกาศการแข่งขันรูปแบบใหม่ ได้แก่ สมาคมสมาชิก 16 แห่งที่อยู่อันดับ 1 ถึง 16 จะผ่านเข้ารอบสำหรับรอบแบ่งกลุ่ม ในขณะที่สมาคมสมาชิกที่เหลืออีก 19 สมาคม (อันดับที่ 17 และต่ำกว่าในการจัดอันดับทีมชาติเยาวชนชายอายุต่ำกว่า 20 ปีของคอนคาแคฟ) จะต้องลงเล่น ในการแข่งขันรอบคัดเลือกฟุตบอลชิงแชมป์คอนคาแคฟ รุ่นอายุไม่เกิน 20 ปี 2022 เพื่อผ่านเข้ารอบแพ้คัดออก การแข่งขันรอบคัดเลือกมีขึ้นระหว่างวันที่ 5 ถึง 13 พฤศจิกายน พ.ศ. 2564 ในเมืองซานโตโดมิงโก สาธารณรัฐโดมินิกัน
ซึ่งแตกต่างจากการแข่งขันครั้งก่อนหน้า การแข่งขันครั้งนี้ไม่ได้กำหนดเพียง 4 ทีมที่ตัวแทนคอนคาแคฟเพื่อเข้าแข่งขันฟุตบอลโลกเยาวชนอายุไม่เกิน 20 ปี 2023 ที่ประเทศอินโดนีเซีย แต่ยังรวมถึงเป็นตัวแทนคอนคาแคฟ 2 ทีม เพื่อเข้าแข่งขันในโอลิมปิกฤดูร้อน 2024 อีกด้วย
สหรัฐเป็นผู้ชนะเลิศของการแข่งขันครั้งก่อนหน้า เนื่องจากพวกเขาเป็นผู้ชนะใน ค.ศ. 2018 และใน ค.ศ. 2020 ถูกยกเลิกเนื่องจากการระบาดของโควิด-19 สหรัฐประสบความสำเร็จในการป้องกันตำแหน่งอีกครั้ง โดยเอาชนะมากที่สุดของทัวร์นาเมนต์ โดยชนะสาธารณรัฐโดมินิกัน 6–0 ในรอบชิงชนะเลิศ สำหรับตำแหน่งชนะเลิศคอนคาเคฟ รุ่นอายุไม่เกิน 20 ครั้งที่สาม
ยิมนาสติกสากลชิงแชมป์โลก 2022
การแข่งขันยิมนาสติกสากลชิงแชมป์โลก 2022 (World Artistic Gymnastics Championships 2022) จะจัดขึ้นที่เมืองลิเวอร์พูล สหราชอาณาจักร ที่ลิเวอร์พูลอารีนา ตั้งแต่วันที่ 29 ตุลาคม - 6 พฤศจิกายน ค.ศ. 2022 สหราชอาณาจักรเคยเป็นเจ้าภาพจัดงานนี้ในปี ค.ศ. 1993 (เบอร์มิงแฮม), 2009 (ลอนดอน) และ 2015 (กลาสโกว์) เนื่องจากการรุกรานยูเครนของรัสเซีย นักกีฬาที่เป็นตัวแทนของสหพันธรัฐรัสเซียและเบลารุสถูกห้ามไม่ให้เข้าร่วมการแข่งขันชิงแชมป์รายการนี้
การแข่งขันชิงแชมป์โลกเป็นการคัดเลือกที่สำคัญสำหรับการแข่งขันกีฬาโอลิมปิกฤดูร้อน 2024 ที่ปารีส สามทีมแรกในรอบชิงชนะเลิศทั้งทีมชายและหญิงจะได้รับโควตา 5 ตำแหน่งสำหรับโอลิมปิกปารีส และผ่านเข้ารอบสำหรับการแข่งขันประเภททีมเช่นกัน
8 เมษายน
วันที่ 8 เมษายน เป็นวันที่ 98 ของปี (วันที่ 99 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 267 วันในปีนั้น
9 เมษายน
วันที่ 9 เมษายน เป็นวันที่ 99 ของปี (วันที่ 100 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 266 วันในปีนั้น
รายชื่อโรงเรียนในจังหวัดราชบุรี
ม.บ.ว
สำนักงานคณะกรรมการการศึกษาขั้นพื้นฐาน
จังหวัดราชบุรีมีโรงเรียนสังกัด สพฐ. จำนวน 350 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาราชบุรี (สพม.ราชบุรี) จำนวน 26 โรงเรียน และโรงเรียนสังกัดสำนักงานเขตพื้นที่การศึกษาประถมศึกษาราชบุรีทั้ง 2 เขตจำนวน 324 โรงเรียน
เขตพื้นที่การศึกษาประถมศึกษาของจังหวัดราชบุรีแบ่งดังนี้
สำนักงานเขตพื้นที่การศึกษามัธยมศึกษาราชบุรี
จังหวัดราชบุรีอยู่ในเขตพื้นที่การศึกษามัธยมศึกษาราชบุรี และมีโรงเรียนในสังกัดจำนวน 26 โรงเรียน โดยแบ่งเป็น 5 สหวิทยาเขต ได้แก่
องค์กรปกครองส่วนท้องถิ่น
จังหวัดราชบุรีมีโรงเรียนสังกัดองค์กรปกครองส่วนท้องถิ่น 15 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดราชบุรี (1 โรงเรียน) เทศบาลเมือง 3 แห่งได้แก่เทศบาลเมืองบ้านโป่ง (3 โรงเรียน) เทศบาลเมืองโพธาราม (2 โรงเรียน) และเทศบาลเมืองราชบุรี (5 โรงเรียน) เทศบาลตำบล 3 แห่ง และองค์การบริหารส่วนตำบล 1 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดราชบุรีซึ่งสังกัดสำนักงานคณะกรรมการการศึกษาเอกชนมีจำนวน 32 โรงเรียน
โรงเรียนสาธิตมหาวิทยาลัยในกำกับสำนักงานคณะกรรมการการอุดมศึกษา
จังหวัดราชบุรีมีโรงเรียนสาธิต 2 โรงเรียน โดยทั้ง 2 โรงเรียนอยู่ในความดูแลของมหาวิทยาลัยราชภัฏหมู่บ้านจอมบึง ได้แก่
อำเภอเมืองราชบุรี
อำเภอเมืองราชบุรีมี 69 โรงเรียน โดยแบ่งเป็นสังกัดสำนักงานเขตพื้นที่การศึกษามัธยมศึกษาเขต 8 จำนวน 49 โรงเรียน สังกัดสำนักงานคณะกรรมการการศึกษาเอกชน 7 โรงเรียน โรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 1 จำนวน 4 โรงเรียน สังกัดเทศบาลเมืองราชบุรี 5 โรงเรียน สังกัดองค์การบริหารส่วนจังหวัดราชบุรี 1 โรงเรียน สังกัดเทศบาลตำบลเขางู 1 โรงเรียน สังกัดเทศบาลตำบลหลักเมือง 1 โรงเรียน และสังกัดมหาวิทยาลัยราชภัฏหมู่บ้านจอมบึง 1 โรงเรียน
อำเภอจอมบึง
อำเภอจอมบึงมี 40 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 1 จำนวน 37 โรงเรียน สังกัดสำนักงานเขตพื้นที่การศึกษามัธยมศึกษาเขต 8 จำนวน 2 โรงเรียน และสังกัดมหาวิทยาลัยราชภัฏหมู่บ้านจอมบึง 1 โรงเรียน
อำเภอดำเนินสะดวก
อำเภอดำเนินสะดวกมี 34 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 2 จำนวน 25 โรงเรียน สังกัดสำนักงานเขตพื้นที่การศึกษามัธยมศึกษาเขต 8 จำนวน 4 โรงเรียน สังกัดสำนักงานคณะกรรมการการศึกษาเอกชน 4 โรงเรียน และสังกัดองค์การบริหารส่วนตำบลดอนกรวย 1 โรงเรียน
อำเภอบางแพ
อำเภอบางแพมี 26 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 2 จำนวน 24 โรงเรียน และสังกัดสำนักงานเขตพื้นที่การศึกษามัธยมศึกษาเขต 8 จำนวน 2 โรงเรียน
อำเภอบ้านคา
อำเภอบ้านคามี 19 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 1 จำนวน 18 โรงเรียน และสังกัดสำนักงานเขตพื้นที่การศึกษามัธยมศึกษาเขต 8 จำนวน 1 โรงเรียน
อำเภอบ้านโป่ง
อำเภอบ้านโป่งมี 67 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 2 จำนวน 47 โรงเรียน สังกัดสำนักงานคณะกรรมการการศึกษาเอกชน 12 โรงเรียน สังกัดสำนักงานเขตพื้นที่การศึกษามัธยมศึกษาเขต 8 จำนวน 4 โรงเรียน สังกัดเทศบาลเมืองบ้านโป่ง 3 โรงเรียน และสังกัดเทศบาลตำบลกรับใหญ่ 1 โรงเรียน
อำเภอปากท่อ
อำเภอปากท่อมี 51 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 1 จำนวน 47 โรงเรียน สังกัดสำนักงานเขตพื้นที่การศึกษามัธยมศึกษาเขต 8 จำนวน 3 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอโพธาราม
อำเภอโพธารามมี 64 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 2 จำนวน 51 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดสำนักงานเขตพื้นที่การศึกษามัธยมศึกษาเขต 8 จำนวน 4 โรงเรียน และสังกัดเทศบาลเมืองโพธาราม 2 โรงเรียน
อำเภอวัดเพลง
อำเภอวัดเพลงมี 8 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 1 จำนวน 6 โรงเรียน สังกัดสำนักงานเขตพื้นที่การศึกษามัธยมศึกษาเขต 8 จำนวน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
อำเภอสวนผึ้ง
อำเภอสวนผึ้งมี 21 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาราชบุรีเขต 1 จำนวน 20 โรงเรียน และสังกัดสำนักงานเขตพื้นที่การศึกษามัธยมศึกษาเขต 8 จำนวน 1 โรงเรียน
สหพันธ์วอลเลย์บอลปากีสถาน
สหพันธ์วอลเลย์บอลปากีสถาน (Pakistan Volleyball Federation; PVF) เป็นองค์กรปกครองระดับชาติเพื่อพัฒนาและส่งเสริมกีฬาวอลเลย์บอลในประเทศปากีสถาน สหพันธ์ก่อตั้งขึ้นใน พ.ศ. 2498 และกิจกรรมวอลเลย์บอลในระดับชาติได้ดำเนินการอย่างเป็นระบบ สหพันธ์สังกัดสหพันธ์วอลเลย์บอลระหว่างประเทศ (FIVB) และสมาพันธ์วอลเลย์บอลเอเชีย (AVC)
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (National Electronics and Computer Technology Center) หรือ เนคเทค (NECTEC) เป็นหน่วยงานภายใต้สำนักงานพัฒนาวิทยาศาสตร์และเทคโนโลยีแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่ที่อุทยานวิทยาศาสตร์ประเทศไทย จังหวัดปทุมธานี โดยมีหน้าที่หลักในการดำเนินการวิจัย ให้ทุนสนับสนุนการวิจัยในภาครัฐ รวมถึงการบริการเพื่อพัฒนา เสริมสร้างอุตสาหกรรมอิเล็กทรอนิกส์ คอมพิวเตอร์ โทรคมนาคม สารสนเทศ
ประวัติ
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ ก่อตั้งขึ้นโดยมติคณะรัฐมนตรี เมื่อวันที่ 16 กันยายน พ.ศ. 2529 โดยในระยะเริ่มต้นมีสถานะเป็นโครงการภายใต้ศูนย์ถ่ายทอดเทคโนโลยี สำนักงานปลัดกระทรวงวิทยาศาสตร์ เทคโนโลยีและการพลังงาน (ชื่อในขณะนั้น) ต่อมาในวันที่ 30 ธันวาคม พ.ศ. 2534 เนคเทคได้เปลี่ยนแปลง สถานะเป็นศูนย์แห่งชาติเฉพาะทาง และเปลี่ยนการจัดรูปแบบองค์กรใหม่ ตามพระราชบัญญัติพัฒนาวิทยาศาสตร์และเทคโนโลยี พ.ศ. 2534
รายชื่อผู้บริหาร
ทำเนียบผู้อำนวยการศูนย์เทคโนโลยีอิเล็กทรอนิกส์และคอมพิวเตอร์แห่งชาติ
รัฐบาล
รัฐบาล (Government) คือองค์การที่มีอำนาจในการออกและบังคับใช้กฎหมาย สำหรับดินแดนหนึ่ง ๆ นิยามที่ชัดเจนของรัฐบาลนั้นมีอยู่หลายนิยาม ในกรณีทั่วไป รัฐบาล คือผู้ที่มีอำนาจในการปกครอง กล่าวคือมีอำนาจในการบริหารจัดการเหนือพื้นที่ใด ๆ หรือเหนือกลุ่มคน รัฐบาลตรงกับคำภาษาอังกฤษว่า government ซึ่งมีความหมายสองนัยยะ นัยยะแรกหมายถึงกิจกรรมการปกครอง และอีกความหมายหนึ่งคือคณะบุคคลที่มีอำนาจในการปกครอง
ระบอบการปกครอง (form of government) หมายถึง สถาบันทางการเมืองซึ่งรัฐบาลของรัฐได้จัดตั้งขึ้นเพื่อใช้อำนาจในการปกครองประเทศ คำนี้ยังนิยามรวมไปถึงรัฐบาลที่ไม่ประสบความสำเร็จในการใช้อำนาจปกครองประเทศด้วย
เจตจำนงหรือวัตถุประสงค์ของรัฐ
เจตจำนงแห่งรัฐ (Will of the state) เป็นเกณฑ์หนึ่งในทางรัฐศาสตร์ที่อธิบายถึงเป้าหมายของระบอบการปกครองในแต่ละรูปแบบ นับตั้งแต่การเป็นชุมชนทางการเมืองที่เป็นระบบจนพัฒนามาสู่การเป็นรัฐสมัยใหม่ เมื่อพิจารณาจากพัฒนาการของรัฐสมัยใหม่นับตั้งแต่สมัยกลางเป็นต้นมา เจตจำนงหรือวัตถุประสงค์ของรัฐในแต่ละยุคเกิดขึ้นจากบริบททางสังคม ปรัชญา อุดมการณ์ทางการเมือง ศาสนา ตลอดจนโลกทัศน์ของคนแต่ละยุคสมัยแตกต่างกัน ซึ่งแต่ละแนวคิดจะเน้นความสำคัญของปัจเจกบุคคลในระดับความเข้มข้นแตกต่างกัน
ในยุคคลาสสิค และยุคกลางเจตจำนงแห่งรัฐจะมีความมีเสถียรภาพอันมีเป้าหมายในการสนับสนุนสถาบันกษัตริย์ และสถาบันศาสนา ส่วนในยุคสมัยใหม่เจตจำนงแห่งรัฐจะมีความเป็นพลวัตรและปรับตัวให้เข้ากับยุคสมัยที่เปลี่ยนแปลงไปผ่านการแสดงเจตจำนงผ่านการเลือกตั้งของประชาชน โดยกระบวนการสร้างรัฐสมัยใหม่นี้ต้องใช้ระบบกฎหมายสนับสนุนจึงจะดำเนินไปได้อย่างมีประสิทธิภาพตามแนวคิดความสูงสุดแห่งอำนาจอธิปไตยที่เป็นของประชาชนที่ทำให้รัฐสามารถบัญญัติกฎหมายได้อย่างไม่มีขอบเขตจำกัด อันเป็นการสามารถสะท้อนเจตจำนงทางการเมืองของประชาชน และมีความเป็นพลวัตรต่อเนื่องไปอยู่เสมอ
คุณสมบัติของรัฐบาล
นอกเหนือจากการจัดแบ่งประเภทอย่างเป็นทางการแล้ว ระบอบการปกครองยังสามารถแบ่งได้ตามรูปแบบโดยทั่วไปของรัฐบาล อย่างเช่น:
สมาคมวอลเลย์บอลกาตาร์
สมาคมวอลเลย์บอลกาตาร์ (Qatar Volleyball Association; QVF) เป็นหน่วยงานกำกับดูแลกีฬาวอลเลย์บอลในประเทศกาตาร์
สหพันธ์วอลเลย์บอลแห่งชาติฟิลิปปินส์
สหพันธ์วอลเลย์บอลแห่งชาติฟิลิปปินส์ (Philippine National Volleyball Federation; PNVF) หรือที่รู้จักในชื่อ วอลเลย์บอลฟิลิปปินส์ เป็นสมาคมกีฬาแห่งชาติสำหรับกีฬาวอลเลย์บอลในประเทศฟิลิปปินส์ ได้รับการยอมรับจากคณะกรรมการโอลิมปิกฟิลิปปินส์ (POC) สมาพันธ์วอลเลย์บอลเอเชีย (AVC) และสหพันธ์วอลเลย์บอลระหว่างประเทศ (FIVB)
การบันเทิง
การบันเทิง คือ สิ่งที่ทำให้เกิดความสนุกสนานเพลิดเพลิน เช่น
ประสบการณ์
ประสบการณ์ หมายถึง ความจัดเจนที่เกิดจากการกระทำหรือได้พบเห็นมา และประสบการณ์ก็เป็นสิ่งที่มีคุณค่าในการเรียนรู้ทุก ๆ ด้าน ประสบการณ์ที่มีผลต่อการสร้างสรรค์ศิลปะมีอยู่ 2 ลักษณะ ดังนี้
สหพันธ์วอลเลย์บอลศรีลังกา
สหพันธ์วอลเลย์บอลศรีลังกา (Sri Lanka Volleyball Federation; SLVF) เป็นหน่วยงานหลักด้านวอลเลย์บอลในประเทศศรีลังกา ซึ่งวอลเลย์บอลเป็นกีฬาประจำชาติ การแข่งขันวอลเลย์บอลได้รับการแนะนำให้รู้จักในประเทศศรีลังกา (ในขณะนั้นคือประเทศซีลอน) ใน ค.ศ. 1916 โดย อาร์. ดับบลิว. คาแมค จากนั้นเป็นผู้อำนวยการฝ่ายพลศึกษาที่ โคลัมโบ วาย.เอ็ม.ซี.เอ.
สหพันธ์สร้างขึ้นจากองค์กรในเครือ 99 แห่งและบริหารงานโดยคณะกรรมการกิตติมศักดิ์จำนวน 25 คน ประธานาธิบดีคนปัจจุบันของสหพันธ์คือ กาญจนา ชยรัตน์ ประธานสภาจังหวัดสบาราคามุวะ และเลขาธิการคนปัจจุบันคือ อ. ส. นาลกะ
นอกจากนี้ยังมีความร่วมมือระดับนานาชาติกับสหพันธ์วอลเลย์บอลนานาชาติและสมาพันธ์วอลเลย์บอลแห่งเอเชีย และยังได้รับการรับรองจากคณะกรรมการโอลิมปิกแห่งชาติศรีลังกา (NOC) ตั้งแต่ปี ค.ศ. 1980 สหพันธ์ได้เข้าร่วมการแข่งขันซีเนียร์แอนด์ยูธเมนแอนด์วีเมนชิงแชมป์เอเชียในปี พ.ศ. 2545 สหพันธ์ได้เป็นเจ้าภาพการแข่งขันวอลเลย์บอลเยาวชนหญิงแห่งเอเชียครั้งที่ 12 ในปี พ.ศ. 2557 เป็นเจ้าภาพการแข่งขันวอลเลย์บอลเยาวชนชายแห่งเอเชียครั้งที่ 10 และในปี พ.ศ. 2561 ได้เป็นเจ้าภาพการแข่งขันวอลเลย์บอลชิงแชมป์ถ้วยเอเชียครั้งที่ 1
สมาคมวอลเลย์บอลจีนไทเป
สมาคมวอลเลย์บอลจีนไทเป (Chinese Taipei Volleyball Association; CTVBA; ) เป็นหน่วยงานกำกับดูแลกีฬาวอลเลย์บอลในสาธารณรัฐจีน (ไต้หวัน)
เส้นทางทะเลเหนือ
เส้นทางทะเลเหนือ (Се́верный морско́й путь, Severnyy morskoy put, ย่อเป็น Севморпуть, Sevmorput; Northern Sea Route; NSR) เป็นเส้นทางเดินเรือที่กำหนดอย่างเป็นทางการโดยกฎหมายของประเทศรัสเซียว่าอยู่ทางตะวันออกของโนวายาเซมลยา และวิ่งเลียบชายฝั่งอาร์กติกของรัสเซียโดยเฉพาะ จากทะเลคาราผ่านไซบีเรียไปยังช่องแคบเบริง เส้นทางทั้งหมดอยู่ในน่านน้ำอาร์กติกและอยู่ในเขตเศรษฐกิจจำเพาะของรัสเซีย (EEZ) บริเวณนี้ไม่มีน้ำแข็งเพียงสองเดือนต่อปี เส้นทางโดยรวมบนฝั่งอาร์กติกของรัสเซียระหว่างนอร์ธเคปและช่องแคบแบริ่งถูกเรียกว่าสเส้นทางตะวันออกเฉียงเหนือ ซึ่งคล้ายกับเส้นทางตะวันตกเฉียงเหนือทางฝั่งแคนาดา
แม้ว่าเส้นทางตะวันออกเฉียงเหนือจะรวมทะเลอาร์กติกตะวันออกทั้งหมดและเชื่อมระหว่างมหาสมุทรแอตแลนติกและมหาสมุทรแปซิฟิก แต่เส้นทางทะเลเหนือไม่รวมทะเลแบเร็นตส์ ดังนั้นจึงไปไม่ถึงมหาสมุทรแอตแลนติก
การละลายของน้ำแข็งในแถบอาร์กติกมีแนวโน้มที่จะเพิ่มการจราจรและศักยภาพทางการค้าของเส้นทางทะเลเหนือ ตัวอย่างเช่นการศึกษาชิ้นหนึ่งชื่อโครงการ "การเปลี่ยนแปลงที่โดดเด่นในกระแสการค้าระหว่างเอเชียและยุโรป การเบี่ยงเบนทางการค้าภายในยุโรป การขนส่งทางเรือที่หนาแน่นในแถบอาร์กติก และการจราจรที่ลดลงอย่างมากในสุเอซ การเปลี่ยนแปลงทางการค้าที่คาดการณ์ไว้ยังบ่งบอกถึงแรงกดดันอย่างมากต่อผู้ที่ถูกคุกคามในระบบนิเวศของอาร์กติก"
ผลกระทบทางเศรษฐกิจ
จำนวนครั้งในการผ่านต่อรัฐเจ้าของธง
กฎผลหาร
กฎผลหาร (Quotient rule) เป็นกฎในแคลคูลัส คือวิธีการหาอนุพันธ์ของฟังก์ชัน ซึ่งเป็นผลหาร ของอีกสองฟังก์ชัน ซึ่งหาอนุพันธ์ได้ ถ้าฟังก์ชันที่เราต้องการหาอนุพันธ์ f(x) สามารถเขียนในรูป
และ h(x) ≠ 0; ดังนั้น กฎนี้กล่าวว่า อนุพันธ์ของ g(x) / h(x) เท่ากับ ตัวส่วน คูณกับ อนุพันธ์ของ ตัวเศษ ลบกับ ตัวเศษ คูณกับอนุพันธ์ของ ตัวส่วน ทั้งหมดหารด้วยกำลังสองของตัวส่วน ดังนี้
หรือโดยละเอียดกว่านี้แล้ว สำหรับ x ใดๆ ในเซตเปิด ที่มีจำนวน a และ h(a) ≠ 0 และทั้ง g '(a) และ h '(a) หาค่าได้ ดังนั้น f '(a) จะหาค่าได้ดังนี้
ตัวอย่าง
อนุพันธ์ของ คือ:
อนุพันธ์ของ \sin(x)/x^2 (เมื่อ x ≠ 0) คือ:
จากกฎผลคูณ
ที่เหลือก็มีเพียงจัดรูปของสมการให้เทอม f'(x) เป็นเทอมเดียวด้านซ้าย และกำจัดเทอม f(x) ออกจากด้านขวาของสมการ
การขนส่ง
การขนส่ง คือการเคลื่อนย้ายคนและสิ่งของจากที่หนึ่งไปยังอีกที่หนึ่ง การขนส่งแบ่งออกเป็นหมวดใหญ่ดังนี้ ทางบก ทางน้ำ ทางอากาศ และ อื่น ๆ
การพิจารณาการขนส่ง
เราสามารถพิจารณาการขนส่งได้จากหลายมุมมอง โดยคร่าว ๆ แล้ว เราจะพิจารณาในสามมุมคือ มุมของโครงสร้างพื้นฐาน, ยานพาหนะ, และการดำเนินการ
กล่าวคร่าว ๆ ได้ว่า การออกแบบโครงข่ายการขนส่งเป็นงานของสาขาวิศวกรรมขนส่ง (Transportation Engineering) และสาขาผังเมือง การออกแบบยานพาหนะเป็นงานของสาขาวิศวกรรมเครื่องกล และสาขาเฉพาะทางเช่นวิศวกรรมเรือและวิศวกรรมอวกาศยาน และสำหรับในส่วนของการดำเนินงานนั้นมักเป็นสาขาเฉพาะทาง แต่ก็ไม่ผิดนักที่จะกล่าวว่าอยู่ในสาขาการวิจัยดำเนินงาน (Operation Management) หรือวิศวกรรมระบบ ทั้งนี้รวมไปถึงวิศวกรรมโลจิสติกส์และการจัดการโลจิสติกส์อีกด้วย เพราะการขนส่งจัดเป็น 1 ใน 13 กิจกรรมทางด้านโลจิสติกส์
สหพันธ์วอลเลย์บอลเวียดนาม
สหพันธ์วอลเลย์บอลเวียดนาม (Volleyball Federation of Vietnam) เป็นองค์กรปกครองระดับชาติสำหรับกีฬาวอลเลย์บอลในประเทศเวียดนาม ก่อตั้งขึ้นเมื่อปี พ.ศ. 2504 และเป็นสมาชิกของเอฟไอวีบีมาตั้งแต่ปี พ.ศ. 2534 และยังเป็นสมาชิกสมาพันธ์วอลเลย์บอลเอเชียอีกด้วย สหพันธ์มีหน้าที่จัดการดูแลทีมวอลเลย์บอลชายทีมชาติเวียดนามและวอลเลย์บอลหญิงทีมชาติเวียดนาม
การปกครอง
การปกครอง คือการใช้อำนาจอธิปไตยตามกฎหมายในการบริหารและจัดการประเทศ การปกครองมีหลายรูปแบบ เช่น การปกครองแบบประชาธิปไตย และการปกครองแบบเผด็จการ  นอกจากนี้การปกครองยังมีได้หลายระดับ เช่น การปกครองส่วนกลาง การปกครองส่วนภูมิภาค และ การปกครองส่วนท้องถิ่น
กล่องสุ่ม
ในวิดีโอเกม กล่องสุ่ม (loot box) คือสิ่งของสมมติในเกมที่ผู้เล่นสามารถนำไปแลกสิ่งของสมมติอื่นในเกม โดยของที่ได้รับจะมากจากการสุ่ม ของที่ได้รับอาจมีตั้งแต่อวตาร ตัวละคร ไปจนถึงอุปกรณ์ในเกม เช่นอาวุธและเกราะ กล่องสุ่มอาจเรียกได้ว่า กาชา (มาจากคำว่า กาชาปอง – แคปซูลของเล่น) ซึ่งเป็นระบบที่อยู่ในเกมกาชา
หมู่เกาะอาร์กติกของรัสเซีย
หมู่เกาะอาร์กติกของรัสเซีย เป็นกลุ่มเกาะและหมู่เกาะที่กระจัดกระจายไปทั่วมหาสมุทรอาร์กติก
ภูมิศาสตร์
หมู่เกาะทั้งหมดตั้งอยู่ภายในวงกลมอาร์กติก และกระจัดกระจายไปตามทะเลชายขอบของมหาสมุทรอาร์กติก ได้แก่ ทะเลแบเร็นตส์ ทะเลคารา ทะเลลัปเตฟ ทะเลไซบีเรียตะวันออก ทะเลชุกชี และทะเลเบริง พื้นที่นี้ขยายออกไปประมาณ 7,000 กิโลเมตร (4,300 ไมล์) จากคาเรเลียทางตะวันตกไปยังคาบสมุทรชุกชีทางตะวันออก
เกาะที่ใหญ่ที่สุดของอาร์กติกคือเกาะเซเวอร์นี มีพื้นที่ประมาณ 48,904 ตารางกิโลเมตร (18,882 ตารางไมล์) เป็นเกาะที่ใหญ่เป็นอันดับสองของประเทศรัสเซียถัดจากเกาะซาฮาลิน และเป็นเกาะที่ใหญ่เป็นอันดับ 4 ในทวีปยุโรป
ประวัติศาสตร์
จักรวรรดิรัสเซียอ้างสิทธิ์ในหมู่เกาะอาร์กติกทางเหนืออย่างเป็นทางการในบันทึกของรัฐบาลรัสเซียเมื่อวันที่ 20 กันยายน พ.ศ. 2459 ซึ่งครอบคลุมเกาะเฮนเรียตตา จีนเนตต์ เบนเนตต์ เฮรัลด์ เอดินีนี นิวไซบีเรีย แรงเกล โนวายาเซมลยา โคลเกฟ ไวกาค และ อื่น ๆ เมื่อวันที่ 15 เมษายน พ.ศ. 2469 สหภาพโซเวียตได้ยืนยันการอ้างสิทธิ์นี้อีกครั้ง
กฎผลคูณ
ในคณิตศาสตร์ กฎผลคูณของแคลคูลัส หรือเรียกว่า กฎของไลบ์นิซ เป็นสูตรสำหรับหาอนุพันธ์ของผลคูณของฟังก์ชันที่หาอนุพันธ์ได้สองฟังก์ชันหรือมากกว่า ซึ่งอาจเขียนในสัญกรณ์ของลากร็องฌ์ได้ดังนี้
หรือด้วยสัญกรณ์ไลบ์นิซดังนี้
การค้นพบโดยไลบ์นิซ
ไลบ์นิซได้ชื่อว่าเป็นผู้ค้นพบกฎนี้ ซึ่งพิสูจน์โดยใช้คณิตศาสตร์ดิฟเฟอเรนเชียล แต่ J. M. Child ผู้แปลผลงานของไลบ์นิซ์เสนอว่า ไอแซค บาร์โรว์ เป็นผู้ค้นพบกฎผลคูณก่อน การพิสูจน์ของไลบ์นิซ์เริ่มต้นโดยสมมติให้ u(x) และ v(x) เป็นฟังก์ชันซึ่งหาอนุพันธ์ได้ของ x ดิฟเฟอเรนเชียลของ uv คือ
แต่เนื่องจากเทอม (du) (dv) มีค่าน้อย ไลบ์นิซสรุปว่า
และนี่คือกฎผลคูณในรูปของดิฟเฟอเรนเชียล ถ้าเราหารตลอดด้วยดิฟเฟอเรนเชียล dx เราจะได้
ซึ่งสามารถเขียนอีกรูปหนึ่งได้เป็น
การพิสูจน์กฎผลคูณ
กฎผลคูณสามารถพิสูจน์ได้โดยอาศัยคุณสมบัติของลิมิต นิยามของอนุพันธ์ และทฤษฎีบทที่ว่าฟังก์ชันที่หาอนุพันธ์ได้เป็นฟังก์ชันต่อเนื่อง:
ผลคูณมากกว่าสองฟังก์ชัน
กฏผลคูณสามารถวางนัยทั่วไปให้กับกรณีที่มีตัวประกอบคูณกันมากกว่าสองตัวได้ อย่างเช่น หากมีตัวประกอบสามตัวจะได้
และสำหรับเซตของฟังก์ชัน จะได้ว่า
พีชคณิตนามธรรม
ในพีชคณิตนามธรรม กฎผลคูณใช้เป็นนิยามของการดำเนินการอนุพันธ์
แคลคูลัสเวกเตอร์
กฎผลคูณขยายไปยังการคูณด้วยสเกลาร์ ผลคูณจุด และผลคูณไขว้ของฟังก์ชันเวกเตอร์ดังต่อไปนี้
สำหรับการคูณด้วยสเกลาร์:
สำหรับผลคูณจุด:
สำหรับผลคูณไขว้:
นอกจากนี้ยังมีกฎผลคูณสำหรับกระบวนการอื่นที่คล้ายคลึงกับการหาอนุพันธ์: ถ้า f และ g เป็นฟีลด์สเกลาร์แล้วเกรเดียนต์จะสอดคล้องกับกฎผลคูณ
มหาสารานุกรมรัสเซีย
มหาสารานุกรมรัสเซีย (Большая российская энциклопедия, БРЭ, ทับศัพท์: Bolshaya rossiyskaya entsiklopediya หรือตามวิชาการ: Bolšaja rossijskaja enciklopedija) เป็นสารานุกรมสากลของรัสเซีย มีจำนวน 36 เล่ม จัดพิมพ์ระหว่าง พ.ศ. 2547 ถึง 2560 โดยบอลชอยรอสซีสกายาเอนซีโคลปีเดียซึ่งเป็นบริษัทร่วมทุนสาธารณะ โดยตีพิมพ์ภายใต้การอุปถัมภ์ของบัณฑิตยสถานวิทยาศาสตร์รัสเซีย หลังจากที่วลาดีมีร์ ปูติน ประธานาธิบดีรัสเซียลงนามในคำสั่งประธานาธิบดีหมายเลข 1156 ใน พ.ศ. 2545 ฉบับสมบูรณ์ได้รับการตีพิมพ์ใน พ.ศ. 2560
หัวหน้าบรรณาธิการของสารานุกรมคือยูรี โอซีปอฟ ประธานบัณฑิตยสถานวิทยาศาสตร์ กองบรรณาธิการมีสมาชิกบัณฑิตยสถานวิทยาศาสตร์มากกว่า 80 คน รวมถึงโจเรียซ์ อัลเฟรอฟ และ วีตาลี กีนซ์เบิร์ก ผู้ได้รับรางวัลโนเบล
สารานุกรมเล่มแรกที่ตีพิมพ์ใน พ.ศ. 2547 อุทิศให้กับรัสเซีย 35 เล่มตีพิมพ์ระหว่าง พ.ศ. 2548 ถึง 2560 ครอบคลุมช่วงตั้งแต่ "А" ถึง "ยายา" (Яя) บัณฑิตยสถานวิทยาศาสตร์วางแผนที่จะตีพิมพ์ฉบับพิมพ์ที่อัปเดตทุก ๆ 5 ปี แม้ว่าจะไม่มีการตีพิมพ์หลังจากการตีพิมพ์ครั้งแรกก็ตาม
สารานุกรมได้รับการสนับสนุนจากรัฐบาลโดยมีเป้าหมายที่ชัดเจนในการแทนที่วิกิพีเดีย
บาสเกตบอลชิงแชมป์โลก 2023
บาสเกตบอลชิงแชมป์โลก 2023 (FIBA Basketball World Cup 2023) จะเป็นการแข่งขันบาสเกตบอลชิงแชมป์โลกครั้งที่ 19 สำหรับทีมบาสเกตบอลชายระดับชาติ การแข่งขันครั้งนี้จะเป็นครั้งที่ 2 ที่มี 32 ทีม เป็นครั้งแรกในประวัติศาสตร์ที่บาสเกตบอลชิงแชมป์โลกจะเป็นเจ้าภาพโดยหลายประเทศ ได้แก่ ฟิลิปปินส์ ญี่ปุ่น และอินโดนีเซีย ตั้งแต่วันที่ 25 สิงหาคม ถึง 10 กันยายน พ.ศ. 2566
ครั้งนี้เป็นบาสเกตบอลชิงแชมป์โลกครั้งแรกที่อินโดนีเซียเป็นเจ้าภาพ และเป็นครั้งที่สองที่จัดทั้งในฟิลิปปินส์และญี่ปุ่น นับตั้งแต่พวกเขาเป็นเจ้าภาพการแข่งขันครั้งแรกใน ค.ศ. 2521 และ 2549 ตามลำดับ การแข่งขันครั้งนี้จะจัดขึ้นในเอเชียติดกันเป็นครั้งที่ 2 ต่อจากที่จีนเป็นเจ้าภาพในปี ค.ศ. 2019 การแข่งขันครั้งนี้จะถือเป็นครั้งแรกในประวัติศาสตร์ของบาสเกตบอลชิงแชมป์โลกที่ประเทศเจ้าภาพไม่ผ่านการคัดเลือก
ทัวร์นาเมนต์นี้จะทำหน้าที่เป็นรอบคัดเลือกสำหรับโอลิมปิกฤดูร้อน 2024 โดยที่สองทีมอันดับแรกจากทวีปอเมริกาและยุโรป และทีมอันดับแรกจากแอฟริกา เอเชีย และโอเชียเนีย จะผ่านเข้ารอบควบคู่ไปกับฝรั่งเศสเจ้าภาพการแข่งขันโอลิมปิก
สเปนเป็นแชมป์เก่า โดยเอาชนะอาร์เจนตินาในรอบชิงชนะเลิศปี ค.ศ. 2019
ชาร์ลส์ที่ 6
ชาร์ลส์ที่ 6 (Charles VI) อาจหมายถึง
รายนามผู้ประกาศข่าวและผู้รายงานข่าว สถานีโทรทัศน์ช่อง 9 เอ็มคอตเอชดี
บทความนี้ระบุรายนามผู้ประกาศข่าวและผู้รายงานข่าวช่อง 9 เอ็มคอตเอชดี ในนามสำนักข่าวไทย
แถลงการณ์พรรคคอมมิวนิสต์
แถลงการณ์พรรคคอมมิวนิสต์ (Manifesto of the Communist Party หรือ The Communist Manifesto) หรือ คำแถลงนโยบายของพรรคคอมมิวนิสต์ (Manifest der Kommunistischen Partei) เป็นหนังสือการเมืองเล่มหนึ่งที่มีอิทธิพลสูงต่อประวัติศาสตร์โลก เขียนโดย คาร์ล มาร์กซ และ ฟรีดริช เองเงิลส์ ตามที่ได้รับมอบหมายจากสหพันธ์คอมมิวนิสต์ จัดพิมพ์ครั้งแรกในวันที่ 21 กุมภาพันธ์ ค.ศ. 1848 (พ.ศ. 2390) เนื้อหาสาระเป็นการวางเป้าหมายของสหพันธ์และแผนดำเนินการ  กับทั้งยังได้แถลงนโยบายในการดำเนินกิจกรรมเพื่อการปฏิวัติของชนกรรมาชีพในอันที่จะโค่นล้มระบบทุนนิยมและสร้างสังคมที่ปราศจากชนชั้น
ปีศาจตนหนึ่ง ปีศาจแห่งลัทธิคอมมิวนิสต์กำลังวนเวียนอยู่ในยุโรป อิทธิพลทั้งปวงของยุโรปเก่าทั้งสันตะปาปาและพระเจ้าซาร์ทั้งเมตเตอร์นิชและกุยซอท ทั้งชาวพรรคหัวรุนแรงของฝรั่งเศสและสายลับตำรวจของเยอรมัน ได้รวมกันเข้าเป็นพันธมิตรอันศักดิ์สิทธิ์เพื่อกำจัดปีศาจตนนี้
มีพรรคฝ่ายค้านพรรคไหนบ้างที่ไม่ถูกฝ่ายศัตรูของตนซึ่งเป็นผู้กุมอำนาจตราหน้าว่าเป็นพรรคคอมมิวนิสต์ และมีพรรคฝ่ายค้านพรรคไหนบ้างที่ไม่เอาข้อหาลัทธิคอมมิวนิสต์โยนไปให้พวกพรรคฝ่ายค้านที่ก้าวหน้ายิ่งกว่าและพวกศัตรูที่เป็นปฏิกิริยากับตนเอง
เนื้อหาในหนังสือยังได้สร้างความรู้สึกถึงความจำเป็นทางประวัติศาสตร์ เช่นในประโยค: "ประวัติศาสตร์ของสังคมทั้งหมดที่ผ่านมา ล้วนแต่ประวัติศาสตร์ของการต่อสู้ระหว่างชนชั้น"
วัดวังพลับใต้
วัดวังพลับใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมดแดง อำเภอศรีประจันต์ จังหวัดสุพรรณบุรี วัดมีพื้นที่จำนวน 18 ไร่ 32 ตารางวา
สื่อรักจากต่างดาว
สื่อรักจากต่างดาว (UFO Baby) เป็นการ์ตูนญี่ปุ่นแนวโชโจะเขียนโดย  มิกะ คาวามูระ ตีพิมพ์ลงสำนักพิมพ์ โคดันฉะ และตีพิมพ์ในนิตยสาร นาคาโยชิ ตั้งแต่ปี 2541-2546 รวมเล่ม ภาคแรก 9 เล่ม และภาคสอง อีก 2 เล่ม ส่วนอนิเมะออกอากาศ 78 ตอน ทางช่อง NHK-BS2 ผลิตโดย J.C.Staff ตั้งแต่ปี 2543-2545 และการ์ตูนอนิเมะเรื่องนี้ออกอากาศและครองเรตติ้งได้มากสุด
สื่อรักจากต่างดาว เป็นเรื่องราวเกี่ยวกับเด็กนักเรียนมัธยมต้นสอนคน นั้นคือ มิยู และ คานาตะ ที่พบเด็กทารกจากต่างดาว และต้องมาดูแลเด็กทารกคนนี้ร่วมกัน
เนื้อเรื่อง
มิยู เด็กผู้หญิงชั้น ม. 2 ธรรมดาๆ จนกระทั่งพ่อแม่ของเธอได้ไปเป็นอยู่ที่นาซ่า และพวกเขา ตัดสินใจฝากมิยูให้อยู่กับ ครอบครัวของเพื่อนคือ วัดไซออนจิ ทิ้งเธอไว้แล้วไปอเมริกา เมื่อเธอ ไปถึงวัดไซออนจิ เธอเห็นว่ามันเป็นวัดแบบชาวพุทธ แต่ทว่าคุณไซออนจิตัดสินใจว่า จะไปที่อินเดียเป็นเวลา 1 ปี ปล่อยให้มิยูอยู่กับลูกชาย คานาตะ แต่ทุกสิ่งกลับแย่ลงเมื่อหนูน้อยจากต่างดาวกับสัตว์พี่เลี้ยง ตกลงมาที่บ้าน ทำให้ทุกๆ อย่างแย่ยิ่งขึ้นไปอีกและแย่กว่าเดิม เมื่อหนูน้อยเรียกมิยูและคานาตะว่า ปะป๊า ม่าม๊า และเริ่มแสดงพลังพิเศษด้วยการลอยตัวไปรอบๆ และเรื่องราวต่างๆ ก็เริ่มต้นขึ้น
แยกทศกัณฑ์
แยกทศกัณฑ์ เป็นสี่แยกถนนบางแวกตัดกับถนนพุทธมณฑล สาย 2 ในพื้นที่เขตบางแค กรุงเทพมหานคร บริเวณใกล้เคียงมีตลาดตั้งอยู่ ทิศเหนือไปถนนบรมราชชนนี ทิศใต้ไปถนนเพชรเกษม ทิศตะวันออกไปถนนกาญจนาภิเษก ทิศตะวันตกไปถนนพุทธมณฑล สาย 3
ละครชาตรี
ละครชาตรี เป็นละครประเภทหนึ่งของไทย สันนิษฐานว่าคงนำเอาการขับร้องและระบำ รำฟ้อน ประกอบดนตรี ตั้งแต่สมัยสุโขทัยมาผสมกับละคร มีลักษณะคล้ายละครอินเดียที่เรียกว่า ยาตรี หรือ ยาตรา ซึ่งแปลว่าเดินทางท่องเที่ยว
ประวัติ
ละครชาตรีเกิดขึ้นในสมัยกรุงศรีอยุธยา ต่อมาราชสำนักอยุธยานำลงไปสอนละครชาตรีที่ภาคใต้ ละครชาตรีได้เป็นที่นิยมแพร่หลายทางภาคใต้ เรื่องที่นิยมแสดงคือเรื่อง พระสุธนและนางโนราห์ จึงเรียกละครประเภทนี้ว่า โนราห์ชาตรี พ.ศ. 2312 เมื่อสมเด็จพระเจ้ากรุงธนบุรีเสด็จยกทัพไปปราบเจ้านครศรีธรรมราช และพาขึ้นมากรุงธนบุรีพร้อมด้วยพวกละคร พ.ศ. 2323 ในงานฉลองพระแก้วมรกต ทรงพระกรุณาโปรดเกล้าฯ ให้ละครของนครศรีธรรมราชขึ้นมาแสดงประชันกับละครหลวงผู้หญิงของหลวง
พ.ศ. 2375 สมัยพระบาทสมเด็จพระนั่งเกล้าเจ้าอยู่หัว สมเด็จเจ้าพระยาบรมมหาประยูรวงศ์ (ดิศ บุนนาค) เมื่อครั้งเป็นเจ้าพระยาพระคลัง ได้ลงไปปราบและระงับเหตุการณ์ร้ายทางหัวเมืองภาคใต้ พวกชาวใต้ จึงอพยพติดตามขึ้นมาด้วย ราษฎรเหล่านั้นเป็นไพร่หลวงเกณฑ์บุญ เมื่อราชการมีงานบุญ และให้ตั้งบ้านเรือน ซึ่งในปัจจุบันเป็นบริเวณถนนหลานหลวงและถนนดำรงรักษ์ ภายหลังได้ตั้งคณะละครรับจ้างแสดง
ปัจจุบันมีละครแก้บนที่แสดงตามสถานที่ศักดิ์สิทธิ์ เช่น ศาลหลักเมืองกรุงเทพมหานคร ศาลท้าวมหาพรหม โรงแรมเอราวัณ กรุงเทพมหานคร วัดโสธรวรารามวรวิหาร จังหวัดฉะเชิงเทรา และวัดมหาธาตุวรวิหาร จังหวัดเพชรบุรี ตลอดจนตามวัดสำคัญ ๆ ในจังหวัดภาคกลาง ประชาชนทั่วไป เรียกการแสดงแก้บนนี้ว่า ละครชาตรี
แม้ว่าการแสดงละครชาตรีในปัจจุบันจะเหมือนละครนอกเกือบทั้งหมด แต่ยังคงมีการแสดงละครชาตรีแบบดั้งเดิมเหลืออยู่บ้าง เช่น คณะนายพูน เรืองนนท์ ที่ถนนหลานหลวง กรุงเทพมหานคร คณะละครชาตรีที่จังหวัดเพชรบุรีที่เรียกว่า ละครชาตรีเมืองเพชร
ลักษณะ
ในสมัยโบราณ ผู้แสดงเป็นชายล้วน มีตัวละครเพียง 3 ตัว คือตัวนายโรง ตัวยาง และตัวตลก เพราะกฎหมายห้ามไม่ให้ผู้หญิงแสดงละครนอกและละครชาตรี ผู้หญิงจะใช้แสดงเฉพาะละครในเท่านั้น จนกระทั่งในปลายสมัยพระบาทสมเด็จพระจอมเกล้าเจ้าอยู่หัว ได้มีการอนุญาตให้ผู้หญิงสามารถแสดงละครนอกและละครชาตรีได้ สมัยปัจจุบันนิยมใช้ผู้หญิงแสดงเป็นส่วนใหญ่ ละครชาตรีสมัยโบราณไม่สวมเสื้อเนื่องจากตัวแสดงเป็นชาย ตัวยืนเครื่องซึ่งเป็นตัวที่แต่งกายดีกว่าตัวอื่นก็นุ่งสนับเพลานุ่งผ้าคาดเจียระบาดมีห้อยหน้า ห้อยข้างสวมสังวาล ทับทรวง กรองคอกับตัวเปล่า บนศีรษะสวมเทริดเท่านั้น ส่วนการแต่งกายในสมัยปัจจุบันมักนิยมแต่งเครื่องละครสวยงาม เรียกตามภาษาชาวบ้านว่า "เข้าเครื่องหรือยืนเครื่อง"
เครื่องดนตรีที่ใช้เป็นวงปี่พาทย์ชาตรี ประกอบด้วย ปี่ โทน ฆ้องคู่ กรับ และกลองชาตรี ละครชาตรีไม่มีฉากประกอบ ยกเว้นให้มีเสากลางโรง 1 ต้น เสานี้สําคัญมาก (เป็นเสาที่พระวิสสุกรรมเสด็จมาประทับเพื่อปกป้องผองภัยอันตราย จึงได้ทําเสาผูกผ้าแดงปักไว้ตรงกลางดรง)
มรดกป่าฝนเขตร้อนของเกาะสุมาตรา
มรดกป่าฝนเขตร้อนของเกาะสุมาตรา คือชื่อแหล่งมรดกโลกของประเทศอินโดนีเซียที่ตั้งอยู่บนเกาะสุมาตรา ประกอบด้วยเขตอุทยานแห่งชาติ 3 แห่งได้แก่ อุทยานแห่งชาติกูนุงเลอเซอร์ (Gunung Leuser), อุทยานแห่งชาติเกอรินจีเซอบลัต (Kerinci Seblat) และอุทยานแห่งชาติบูกิตบารีซันเซอลาตัน (Bukit Barisan Selatan)
มรดกโลก
อุทยานแห่งชาติทั้ง 3 แห่งได้ร่วมกันขึ้นทะเบียนเป็นมรดกโลกภายใต้ชื่อ "มรดกของป่าฝนเขตร้อนบนเกาะสุมาตรา" ในการประชุมคณะกรรมการมรดกโลกสมัยสามัญครั้งที่ 28 เมื่อปี พ.ศ. 2547 ที่เมืองซูโจว ประเทศจีน ด้วยข้อกำหนดและหลักเกณฑ์ในการพิจารณา ดังนี้
X-เม็น: กำเนิดวูล์ฟเวอรีน
เนื้อเรื่องย่อ
เนื้อหาเป็นการเล่าถึงตัวโลแกนในช่วง 100-150 ปีก่อนเริ่มภาพยนตร์ เอกซ์เม็น ที่มีชีวิตอมตะผ่านหลายศรรวษ จนถึงการเผชิญหน้ากับ พันเอกวิลเลียม สไตรค์เกอร์ (แดนนี ฮัสตัน) กับโครงการ เวพอน X ที่วูล์ฟเวอรีนได้ร่วมในการทดลองนี้กับมนุษย์กลายพันธุ์คนอื่น รวมถึงร่วมกับพี่น้องร่วมบิดาของเขา เซเบอร์ทูธ (ลีฟ ไชรเบอร์) ที่กลับมาคินความทรงจำที่จะเปลี่ยนชีวิตโลแกนไปตลอดกาล
การถ่ายทำ
ภาพยนตร์ถ่ายทำโดยส่วนใหญ่ที่ออสเตรเลียและนิวซีแลนด์
อุทยานแห่งชาติโลเรินตส์
อุทยานแห่งชาติโลเรินตส์ (Taman Nasional Lorentz) คือพื้นที่อนุรักษ์ที่ใหญ่ที่สุดในภูมิภาคเอเชียตะวันออกเฉียงใต้ และยังเป็นพื้นที่อนุรักษ์ที่มีสภาพแวดล้อมหลากหลายมากที่สุดในโลก ตั้งแต่แหล่งชุ่มน้ำริมทะเล ป่าฝนเขตร้อนจนถึงภูเขาหิมะ นอกจากนั้นยังได้ขุดพบซากดึกดำบรรพ์ของสิ่งมีชีวิตต่าง ๆ ซึ่งเป็นหลักฐานอย่างดีเยี่ยมที่แสดงถึงความหลายหลายทางชีวภาพตั้งแต่ยุคบรรพกาล
มรดกโลก
อุทยานแห่งชาติโลเรินตส์ได้รับขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 23 เมื่อปี พ.ศ. 2542 ที่เมืองมาร์ราเกช ประเทศโมร็อกโก ด้วยข้อกำหนดและหลักเกณฑ์ในการพิจารณา ดังนี้
วัดศรีอุปลาราม
วัดศรีอุปลาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองบัว อำเภอเมืองกาญจนบุรี จังหวัดกาญจนบุรี ที่ดินตั้งวัด มีเนื้อที่ 21 ไร่ 2 งาน 25 ตารางวา มีแม่น้ำศรีสวัสดิ์ (แควใหญ่) ไหลผ่าน
ภายในวัดมีพิพิธภัณฑ์ชุมชนหลวงพ่อเฒ่ายิ้ม-หลวงพ่อเหรียญ จัดแสดงวัตถุสิ่งของในรูปแบบของพิพิธภัณฑ์ ชั้นบนจัดเป็นห้องประชุมอเนกประสงค์ และที่จัดแสดงภาพวัตถุของทางวัด และถ่ายของหลวงปู่ยิ้ม (พระอุปัชฌาย์ ธรรมโชติ) และหลวงพ่อเหรียญ (พระโสภณสมาจารย์ สุวรรณโชติ)
วิกฤตรัฐบาลสหราชอาณาจักร พ.ศ. 2565
อาจหมายถึง:
แยกพรานนก
แยกพรานนก เป็นสี่แยกจุดตัดระหว่างถนนพรานนก ถนนวังหลัง และถนนอิสรภาพ ใจกลางย่านตลาดสดพรานนก ในพื้นที่เขตบางกอกน้อย กรุงเทพมหานคร
กายภาพ
เป็นจุดบรรจบของถนนอิสรภาพ ขนาด 4 ช่องจราจร (ไม่มีเกาะกลาง) ในแนวเหนือ-ใต้, ถนนพรานนก ขนาด 6 ช่องจราจร (มีเกาะกลาง) และถนนวังหลัง ขนาด 4 ช่องจราจร (ไม่มีเกาะกลาง)
เจ้าชายวิลเลียม อาเดลิน
เจ้าชายวิลเลียม อาเดลิน (William Adelin; 5 สิงหาคม 1103 - 25 พฤศจิกายน 1120) เป็นพระราชโอรสโดยชอบธรรมเพียงองค์เดียวของพระเจ้าเฮนรีที่ 1 แห่งอังกฤษโดยประสูติแต่พระราชินีมาทิลดาแห่งสกอตแลนด์ และด้วยเหตุนี้พระองค์จึงเป็นรัชทายาทของราชบัลลังก์อังกฤษ แต่การสวรรคตก่อนวัยอันควรของพระองค์โดยไม่มีทายาทเนื่องจากเรืออับปางทำให้เกิดวิกฤตการสืบราชบัลลังก์ซึ่งเป็นที่รู้จักในประวัติศาสตร์อังกฤษในชื่อดิแอนะคี
พระประวัติ
เจ้าชายวิลเลียมประสูติที่วินเชสเตอร์ พระราชบิดาของพระองค์คือ พระเจ้าเฮนรีที่ 1 แห่งอังกฤษ อภิเษกสมรสกับพระมารดาของพระองค์คือ มาทิลดาแห่งสกอตแลนด์ พระราชินีมาทิลดาสืบเชื้อสายมาจากพระเจ้าเอ็ดมันด์ที่ 2 แห่งอังกฤษหรือพระเจ้าเอ็ดมันด์ผู้ทนทานและเป็นพระราชนัดดา (หลานสาว) ของพระเจ้าเอ็ดเวิร์ดธรรมสักขี ด้วยเหตุนี้ การอภิเษกครั้งนี้จึงเป็นการรวมกันระหว่างชาวนอร์มันผู้มาใหม่ซึ่งเป็นกษัตริย์อังกฤษและชาวแองโกล-แซกซันผู้อยู่มาแต่เก่าก่อน
ความหวังของพระเจ้าเฮนรีที่ 1 ในการสืบราชบัลลังก์ของพระองค์ขึ้นอยู่กับเจ้าชายวิลเลียม
ดยุคแห่งนอร์มังดี
ในช่วงที่พระเจ้าเฮนรียังมีพระชนม์ชีพ เจ้าชายวิลเลียมได้รับพระราชทานพระอิสริยยศเป็นดยุกแห่งนอร์มังดีต่อจากเจ้าชายรอเบิร์ตซึ่งเป็นพระปิตุลา (ลุง) ของพระองค์ซึ่งเป็นแค่พระอิสริยยศเพียงในนามมากกว่า พระเจ้าเฮนรีถูกพระเจ้าหลุยส์ที่ 6 แห่งฝรั่งเศสกดดันให้เสด็จไปแสดงความจงรักภักดีในฐานะดยุคแห่งนอร์มังดี ในฐานะกษัตริย์ พระเจ้าเฮนรีไม่พอพระทัยที่จะปฏิบัติตาม และในปี ค.ศ. 1115 พระองค์เสนอให้เจ้าชายวิลเลียมเสด็จไปแทนพระองค์ ข้อเสนอนี้เป็นที่ยอมรับในที่สุดในปี ค.ศ. 1120 หลังจากช่วงสงคราม เจ้าชายวิลเลียมเสด็จไปแสดงความจงรักภักดีต่อพระเจ้าหลุยส์ที่ 6 ในกลางปี ค.ศ. 1120 ด้วยเหตุนี้ เจ้าชายวิลเลียมจึงถูกนับว่าเป็นดยุกแห่งนอร์มังดีในบางครั้ง (บางทีก็ วิลเลียมที่ 3 หรือวิลเลียมที่ 4) เจ้าชายวิลเลียมเป็นรัชทายาทและบารอนแห่งนอร์มังดีในปี ค.ศ. 1115 และบารอนแห่งอังกฤษในเดือนมีนาคม ค.ศ. 1116